ნათანზი

ნათანზი () — ქალაქი ირანში, ნათანზის შაჰრესტანის ცენტრალურ რაიონში, ისპაჰანის ოსტანი, რომელიც წარმოადგენს როგორც ოლქის, ასევე რაიონის დედაქალაქს.  მდებარეობს ქაშანიდან 70 კილომეტრში სამხრეთ-აღმოსავლეთით.

დემოგრაფია
2006 წლის ეროვნული აღწერის დროს ქალაქის მოსახლეობა შეადგენდა 12 060 ადამიანს, რომლებიც ცხოვრობდა 3 411 ოჯახში. 2011 წლის შემდეგმა აღწერამ დაითვალა 12 281 ადამიანი და 3 829 ოჯახი. 2016 წლის აღწერით ქალაქის მოსახლეობა შეადგენდა 14 122 ადამიანს 4 564 ოჯახში.

გეოგრაფია
ნათანზი მდებარეობს ისპაჰანიდან 120 კმ-ზე ჩრდილო-აღმოსავლეთით და ირანის მთავარ ჩრდილოეთ-სამხრეთის გზაზე. მისი სიმაღლე ზღვის დონიდან 1666 მეტრია. თეირანსა და ნათანზს შორის მანძილი 326 კმ-ია და მანქანით დაახლოებით 4 საათი სჭირდება. კარკასის მთების ქედი (კუჰ-ე კარკასი) (რაც ნიშნავს „სვავების მთას“), 3 899 მეტრის სიმაღლეზე მდებარეობს ქალაქთან ახლოს.

კლიმატი
ქალაქის საშუალო ტემპერატურა არის 15,5 °C და საშუალო წლიური ნალექი 195 მმ-ია.

ბირთვული ობიექტი
2002 წელს ირანის წინააღმდეგობის ეროვნულმა საბჭომ გაამხილა ნათანზში ურანის გამდიდრების გამოუცხადებელი ობიექტის არსებობა, რამაც გამოიწვია შეშფოთება ირანის ბირთვული პროგრამის შესახებ. 

ნათანზის ბირთვული ობიექტი ირანის ბირთვული პროგრამის ნაწილია. იგი მდებარეობს ქალაქიდან დაახლოებით 33 კმ ჩრდილო-დასავლეთითმთავარი გზის მახლობლად და ზოგადად აღიარებულია, როგორც ირანის ცენტრალური ობიექტი ურანის გამდიდრების საქმეში, სადაც ამჟამად ფუნქციონირებს 19 000-ზე მეტი გაზური ცენტრიფუგა და მათი თითქმის ნახევარი იკვებება ურანის ჰექსაფლუორიდით.

2025
„როიტერის“ ცნობით, 2025 წლის ივნისში ირანზე თავდასხმის დროს ამ ტერიტორიაზე აფეთქებები მოხდა.

2025 წლის 22 ივნისის ღამე აშშ-მა დაბომბა ნათანზის ბირთვული ობიექტი.აშშ-მა ირანის 3 ბირთვულ ობიექტს დაარტყა - ტრამპი

რესურსები ინტერნეტში
 Institute for Science and International Security 
 Stanford University entry on Natanz
 Entry on Natanz, globalsecurity.org
 The Sheikh Abdolsamad Mosque in Natanz Iran, persiancarpetguide.com
 Natanz County, natanz.org 
 Natanz News 

სქოლიო

კატეგორია:ირანის ქალაქები
კატეგორია:ირანის ბირთვული პროგრამა